Preşedinţii Senatului şi Camerei Deputaţilor, Călin Popescu Tăriceanu şi Liviu Dragnea, au participat, vineri, la o ceremonie militară şi religioasă organizată în Parcul Carol I din Capitală, la care a fost prezent şi ambasadorul SUA, Hans Klemm.

Fotografii de la ceremonie au fost postate de Liviu Dragnea pe pagina sa de Facebook.

Nici Tăriceanu, nici Dragnea nu au anunţat această participare. Tăriceanu a fost prezent în sediul ALDE şi anunţase că va asista din public la parada de la Arcul de Triumf, iar Dragnea nu şi-a anunţat participarea la vreun eveniment public. De la ceremoniile care au avut loc în Parcul Carol I, ambasadorul SUA a mers să asiste la parada militară de la Arcul de Triumf.

Membri şi simpatizanţi PSD şi ALDE au sosit la Arcul de Triumf cu pancarte, steaguri tricolore şi costume populare. Ei se află în zona sediului ALDE.

Sursa: News.ro